**DEMONSTRÁTORI PÁLYÁZATI KIÍRÁS**

Általános Orvostudományi Kar

I.sz. Patológiai és Kísérleti Rákkutató Intézet

2022/2023 I. félév

* **Kiíró oktatási-kutatási szervezeti egység:** SE ÁOK Patológiai s Kísérleti Rákkutató Intézet
* **Tantárgy:** Patológia I.
* **Díjas demonstrátori hely magyar nyelvű törzsképzésnél:** 10 hallgató
* **Díjas demonstrátori hely idegen nyelvű törzsképzésnél:** 10 hallgató
* **Díjtalan demonstrátori hely magyar nyelvű törzsképzésnél:** 3 hallgató
* **Díjtalan demonstrátori hely idegen nyelvű törzsképzésnél:** 2 hallgató
* **A pályázat benyújtási határideje:** 2021/2022 tavaszi félév vizsgaidőszakának utolsó napja
* **A pályázat elbírálási határideje:** 2022/2023 őszi félév szorgalmi időszakának megkezdése
* **Demonstrátori megbízás időtartama:** 2022/2023 őszi félévnek megfelelő 14 oktatási hét
* **Havi foglalkoztatási idő szükséges időtartama:** min. 10 gyakorlati óra havonta
* **Ellátandó feladatok:**

Részvétel a tanszék oktatási feladatainak ellátásában, az gyakorlatvezető irányítása, szempontrendszere és ellenőrzése alapján. Létrehozza és fenntartja a kapcsolatot a gyakorlatvezető és a hallgatók között. A tanulási folyamatokban és a felmerülő problémák megoldásban proaktívan vesz részt. Önállóan gyakorlatot nem tart, de az egyes gyakorlati részfeladatok bemutatásában a gyakorlatvezető jóváhagyásával és jelenlétében aktívan részt vesz. Közreműködik a tanulmányi verseny lebonyolításában. Közreműködik az oktatás fejlesztésének kidolgozásában és az új oktatási módszerek bevezetésében.

* **A félév aláírásának feltétele:**

Megfelelő időtartamú jelenlét és aktív részvétel a gyakorlatokon, melyet a gyakorlatvezető teljesítés igazolással tanúsít, valamint gyakorlati jeggyel minősít.

* **A félév aláírásának és a gyakorlati jegy megadásának módja:**

A tanulmányi felelős a NEPTUN rendszerben elektronikusan rögzíti az aláírást és a gyakorlati jegyet, a gyakorlatvezető teljesítés igazolásának kiállítását követően. A teljesítés igazolás beszerzése és eljuttatása a tanulmányi felelős részére a demonstrátor feladata.

* **A demonstrátori ösztöndíj mértéke:**

Amennyiben a hallgató először lát el demonstrátori feladatokat, úgy az ösztöndíj mértéke 5.000,- Ft/hó, ha második éve tevékenykedik demonstrátorként 7.000,- Ft/hó, és ha harmadik, vagy negyedik éve látja el demonstrátori feladatait, úgy 8.000,- Ft/hó ösztöndíjban részesül.

* **Egyéb meghatározott követelmények:**

- patológia tárgy sikeres szigorlata, jeles vagy jó eredménnyel

 - a gyakorlatvezető ajánlása

- megfelelő kifejezőkészséggel és idegen nyelvismerettel való rendelkezés

- második tevékenységi évtől: bekapcsolódás a szervezeti kultúrába

- prioritási sorrend: minél régebb ideje demonstrátor valaki az Intézetben, annál nagyobb súlyozással vesszük figyelembe a felterjesztés sorrendjének kialakításakor.